கேள்வி: அதென் (பண்டைய நகரம்) - கண்டிபிடிப்பு பற்றி விளக்கவும்.
பதில்: பார்வோன் துட்டன்காமன் கல்லறைக் கோவில் அமைந்த இடத்தில் அகழாய்வு மேற்கொள்ளப்பட்ட போது அதென் எனும் தொலைந்து போன தங்க நகரம் அகழாய்வில் கண்டுபிடிக்கப்பட்ட்டது. இது பற்றிய அறிக்கை 8 ஏப்ரல் 2021 அன்று வெளியிடப்பட்டது. பல தொல்லியல் அகழ்வாளர்கள் பண்டைய அதென் நகரம் இருக்கும் இடத்தை அகழாய்வில் கண்டு பிடிக்க முயற்சி தக்கசெய்தனர். ஆனால் அம்முயற்சிகள் தோல்வியில் முடிந்தது. ஹேரெம்ஹேப் மற்றும் ஆய், பார்வோன் கோயில்கள் இங்கு கண்டெடுக்கப்பட்டதைத் தொடர்ந்து துதன்கமுன் கோயிலும் இங்கு அமைந்திருக்க வேண்டும் என்ற கணிப்பில், ஏராளமான வெளிநாட்டுக் குழுக்கள் இந்தக் கோயிலை அகழ்வாராய்ச்சி செய்யும் பணியில் ஈடுபட்டன. ஆனால், அப்போதெல்லாம் இந்த நகரத்தைக் கண்டுபிடிக்க முடியாமல் போனது. இந்த நிலையில், எகிப்து நாட்டைச் சேர்ந்த தொல்லியல் துறை நிபுணர் ஸாஹி ஹவாஸ், எகிப்தின் தொல்பொருள் ஆய்வு நிறுவனத்துடன் கூட்டணி அமைத்து, இந்த மிகப் பழமையான தங்க நகரத்தை (Lost golden city of Luxor) செப்டம்பர், 2020-இல் கண்டுபிடித்துள்ளார். [https://tamil.news18.com/news/international/archaeologists-in-egypt-discovered-a-lost-golden-city-hrp-445709.html எகிப்து தங்க நகரம் கண்டுபிடிப்பு][https://www.dinamani.com/world/2021/apr/12/egyptian-mission-discovers-mortuary-city-in-luxor-3602479.html பண்டைய அதென் நகரம் கண்டுபிடிப்பு][https://www.dinamani.com/world/2021/apr/09/egypt-unveils-discovery-of-3000-yr-old-lost-gold-city-3600545.html எகிப்தில் பண்டைய தங்க அதென் நகரம் கண்டுபிடிப்பு] மூன்றாம் அமென்கோதேப்பின் ஆட்சிக்காலத்தில் இந்த பண்டைய அதென் நகரம் கட்டப்பட்டது. இந்த நகரத்தை ஏதெனின் எழுச்சி (The Rise of Aten) என்றும் அறியப்படுகிறது. இந்த நகரத்தை தலைநகராகக் கொண்டு மூன்றாம் அமென்கோதேப் மற்றும் துட்டன்காமன் ஆகியோர் ஆண்டுள்ளனர். இழந்த தங்க நகரம் மட்டுமல்லாமல் அன்றாட தேவைகளை உள்ளடக்கிய பல்வேறு கட்டமைப்புகள், பார்வோனின் தலைநகரத்தை ஆதரிப்பதில் பங்களித்த கலை, தொழில்துறை உற்பத்தியுடன் தொடர்புடையவையும் கண்டறியப்பட்டுள்ளன. அத்துடன், தொழிலாளர்கள் வாழ்ந்த வீடுகளையும் தொல்லியல் குழு கண்டுபிடித்துள்ளது. மேலும், பேக்கரி, சமையலறை, உலோகம் மற்றும் கண்ணாடி உற்பத்தி தொடர்பான பொருட்கள், நிர்வாகத்துடன் தொடர்புடைய கட்டடங்கள், பாறைகளாலான கல்லறை உள்ளிட்டவைகளும் கண்டறியப்பட்டுள்ளன.